Dainavos festivalis

FESTIVALIO UŽDARYMAS. Kamerinis ansamblis Quattro Patate
2024-06-30 19:00 (Europe/Vilnius)
Apie ansamblį

Kamerinis ansamblis „Quattro Patate“ aktyviai groja kartu jau 5 metus.Ansamblis teikia klausytojams džiaugsmą ir muzikinį įkvėpimą bei žavi savo ypatinga muzikine harmonija, kuri puikiai atspindi jų individualius talentus: smuikininkė ir kompozitorė Diana Moisejenkaitė, tenoras Jan-Tore Saltnes, sopranas May-Britt Arvidsdatter Forsberg ir pianistas Aare-Paul Lattik. Profesionalūs muzikai užburia publiką savo originaliais, nuotaikingais, emociškais, energingais ir virtuoziškais scenos pasirodymais. Kartu jie sukuria įspūdingus pasirodymus, kuriuose galima išgirsti įvairiausius muzikos kūrinius, papildytus unikaliu skambesiu ir savo kūrybiškais aranžuotės sprendimais. „Quattro Patate“ yra puikus pavyzdys, kaip talentingi atlikėjai gali derintis ir harmoningai bendradarbiauti, siekdami pranokti klasikinės muzikos ribas.

Programoje

Skambės graži ir virtuoziška muzika, nuo klasikinės iki šiuolaikinės muzikos perlų. Tad atsiloškite patogiai ir užpildykite savo kūną ir sielą muzikos garsais.Audiovizualiųjų menų centras

Lietuvos simfoninis pučiamųjų orkestras
2024-06-27 19:00
5 koncertas5 koncertas dv5 koncertas ddv

Atlikėjai

Lietuvos simfoninis pučiamųjų orkestrasKarolis Variakojis, vyr. dirigentasDarius Užkuraitis, vedėjas

Programoje

Edgard Varèse – „Hyperprism“Anton von Webern – Variacijos f-jonui, op. 27 (ištrauka)F. Zappa – „200 Motels – Overture“, „Touring Can Make You Crazy“, „Dog Breath Variations“, „Uncle Meat“, „Be-Bop-Tango“, „Outrage at Valdez“, „Sinister Footwear II“, „Uncle Remus“, „Bobby Brown Goes Down“, „Peaches in Regalia“ ir kt. Kūriniai

Amerikiečių alternatyviojo roko pionieriaus Franko Zappos (1940–1993) įtaka muzikos istorijai – neginčijama. Menininko pėdsakų esama ir Lietuvoje – 1995 m. Vilniuje F. Zappai pastatytas paminklas, kurio kopija nukeliavo ir į Baltimorę (JAV), jo gimtąjį miestą. Lietuvos simfoninis pučiamųjų orkestras į šio menininko palikimą vis dėlto nutarė pažvelgti nemonumentaliai. Juk didelę įtaką F. Zappai darė ir avangardinis menas, džiazas, todėl natūraliai gimė mintis parengti programą, kurioje susipintų tiek originalios F. Zappos kompozicijos, aranžuotos simfoniniam pučiamųjų orkestrui, tiek džiazo bei avangardinės muzikos opusai. Programą diriguoja vienas perspektyviausių šiuolaikinės muzikos interpretatorių Lietuvoje, orkestro vyr. dirigentas Karolis Variakojis

Grupė Il Senso
2024-06-26 19:00
4 koncertas. Il senso4 koncertas. Il senso dv

Solistai

Ieva Barbora Juozapaitytė, Indrė Anankaitė, Laimonas Bendaravičius ir Kasparas Damulis.

Apie grupę

„Norėjome, kad grupės pavadinimas būtų kilnus ir prasmingas kaip ir mūsų nešama idėja. IL SENSO, verčiant iš italų kalbos, reiškia „prasmė“. Il Senso – populiariosios klasikos grupė, sukurta Lietuvos jaunosios kartos operos solistų. Atlikėjai susibūrė į bendrą grupę vardan bendrų tikslų: eiti pirmyn, nesustoti tikėti ir puoselėti bei skleisti muzikos grožį. Jaunieji solistai koncertuoja jau daugelį metų ir turi sceninės patirties ne tik didžiosiose scenose, bet ir televiziniuose projektuose.

Visi keturi atlikėjai yra ne tik ilgamečiai scenos partneriai, bet ir draugai gyvenime.Alytaus miesto teatras

Bilietai

Pianistės Monika Lozinskienė, Ana Szalucka
2024-06-20 19:00
Piano Phase, City Music Foundation, October 20223 koncertas dv

Apie atlikėjas

„Piano Phase Project“ – tai pianistės Monika Lozinskienė ir Anna Szałucka (Lenkija/Didžioji Britanija). 2019 m. susikūręs tarptautinis duetas siekia pristatyti fortepijoninę muziką inovatyviai, klasikinės muzikos kūrinius konceptualiai jungiant su kitomis meno formomis.2022 m. pianistės tapo „City Music Foundation“, muzikantų agentūros Londone, artistėmis.Dinamiškasis duetas yra pasirodęs St. Martin In The Fields, St. Barts Heritage, Wiltshire Music Centre, Sienko Gallery salėse bei Bloomsbury festivalyje Didžiojoje Britanijoje.Pianistės taip pat surengė pasirodymus klasikinės muzikos konferencijojeCLASSICAL: NEXT Hanoveryje, Valdovų rūmuose Vilniuje bei „Kaunas 2022“ – Europos kultūros sostinėje, о 2025 m. surengs koncertinį turą Škotijoje kaip „The Tunnel Trust“ premijos laureatės

Inovatyvus duetas kuria originalias aranžuotes fortepijonui, rašo naują muziką, nuolatos bendradarbiauja su filmų kūrėjais, dailininkais, džiazo muzikantais bei elektroninės muzikos kūrėjais. Kaip muzikinė instaliacija užgimęs projektas „Garso meditacija“ šiais metais virs į debiutinį dueto albumą bei šia tema Vakarų Kanados miškuose sukurto meninio filmo premjerą.Naujajame albume suskambės C. Debussy, M. Ravel ir M. K. Čiurlionio kūriniai.

Alytaus dailės mokykla

Alytaus muzikos mokyklos simfoninis orkestras ,,Svajonė“
2024-06-18 19:00
2 koncertas. Svajonė dv2 koncertas. Svajonė2z koncertas. Dirigentas Vytautas KiIminius 1

Apie orkestrą

Susikūrė 2005 m., bendradarbiaujant Alytaus muzikos mokyklai ir VO Alytaus styginių kvartetui. Nuo 2010 m. „Svajonei“ vadovauja profesionalūs dirigentai. Simfoninis orkestras „Svajonė“ tapo svarbia Alytaus kultūros dalimi. Per savo istoriją „Svajonė“ grojo visose Baltijos šalyse, taip pat Lenkijoje, Katalonijoje, Jungtinėje Karalystėje. Jos veikla du kartus (2013 ir 2023 m.) įvertinta Alytaus miesto savivaldybės kultūros premija. 2014 m. „Svajonė“ dalyvavo unikaliame muzikiniame teletilte su Ročesterio (JAV) jaunimo simfoniniu orkestru. Nuo 2016 m. bendradarbiauja su ansambliu „The American Virtuosi“ (JAV). 2019 m. Belgijoje jaunimo orkestrų konkurse laimėjo I premiją su pagyrimu (1st prize CUM LAUDE). Už tarptautinius pasiekimus orkestras pelnė Lietuvos prezidento Gitano Nausėdos padėką. 2024 m. balandžio 13–18 d. dalyvavo trijose Baltijos šalyse vykusiame Baltijos šalių jaunimo orkestrų festivalyje – Eurochestries Baltic Youth Orchestras Festival

Dabar orkestre groja 58 Alytaus muzikos mokyklos 11–19 metų mokiniai ir 11 mokytojų.Orkestro repertuare – klasikinė, romantinė, šiuolaikinė muzika, populiariosios, roko muzikos klasika, kino filmų muzika. Repertuare visuomet yra lietuvių kompozitorių kūrinių. Orkestro pavadinimą inspiravo lietuvių kompozitoriaus Juozo Naujalio kūrinys „Svajonė“.Dirigentas – Vytautas Kiminius. Vadovė – Daiva Martikonytė.

Alytaus kultūros centro amfiteatras

FESTIVALIO ATIDARYMAS. Ansamblis Musica Humana, Baltic solo choir, solistai
2024-06-16 19:00
1 koncertas. BSC foto. Fotografas Paulius Ramonas1 kooncertas. Musica Humana1. Musica-humana-1200x565

Atlikėjai

Ansamblis MUSICA HUMANA(meno vadovas ir dirigentas Robertas Beinaris)BALTIC SOLO CHOIR(meno vadovas ir dirigentas Egidijus Kaveckas)Solistai: Emilė Elena Dačinskaitė (sopranas), Aistė Benkauskaitė (mecosopranas), Ramunė Grakauskaitė, Agata Ursul, Inga Kuizinaitė (smuikai), Robertas Beinaris, Tomas Bieliauskas (obojai)Dirigentai: Robertas Beinaris, Egidijus Kaveckas

Programoje Antonio Vivaldi muzikos ekspresijos

Šį vakarą skambės A. Vivaldi instrumentinė muzika – koncertai smuikams ir obojams, o kaip tik šiam kūrėjui buvo lemta užbaigti beveik pusantro šimtmečio (nuo XVII a. pradžios iki XVIII a. vidurio) trukusią solinio instrumentinio koncerto raidą.A. Vivaldi koncertus įvairiems instrumentams publika ypač mėgo: solisto ir orkestro varžybos klausytojams priminė teatrą ar diskusijas. Apskritai A. Vivaldi muzikoje ryškų pėdsaką paliko triukšmingas ir šventiškas Venecijos gyvenimas, karnavalai, prabangūs teatro pastatymai, gausus miesto folkloras.Būdamas dvasininkas, A. Vivaldi rašė ir bažnytinę muziką, jo „Gloria“ solistams, chorui ir orkestrui, RV 589, sukurtas 1715 m., yra vienas ryškiausių ir populiariausių šio žanro pavyzdžių. Šiame šlovinimo himne ryškus Vivaldi kompozicinis meistriškumas, į darnią visumą jungiami soliniai fragmentai ir chorai, čia daug baroko muzikai būdingų kontrastų.

Nemokamus kvietimus į koncertą galite atsiimti Alytaus kultūros centro (II-V 10-18 val.) ir Teatro kasose (II-V 12-14 val., 16-18 val.) bei 1 val. prieš renginius. Vietų skaičius ribotas.Alytaus miesto teatro didžioji salė
